CELEX: 62012CA0600
Language: da
Date: 2014-07-17 00:00:00
Title: Sag C-600/12: Domstolens dom (Femte Afdeling) af 17. juli 2014 — Europa-Kommissionen mod Den Hellenske Republik (Traktatbrud — miljø — affaldshåndtering — direktiv 2008/98/EF, 1999/31/EF og 92/43/EØF — deponering af affald på øen Zakynthos — maritim nationalpark Zakynthos — Natura 2000-lokalitet — havskildpadder Caretta caretta — forlængelse af gyldigheden af miljøklausuler — manglende arealanvendelsesplan — drift af et deponeringsanlæg — uregelmæssigheder — deponeringsanlæg mættet — perkolatnedsivning — utilstrækkelig dækning og spredning af affald — udvidelse af deponeringsanlæg)

15.9.2014   
            
            
               DA
            
            
               Den Europæiske Unions Tidende
            
            
               C 315/7
            
         Domstolens dom (Femte Afdeling) af 17. juli 2014 — Europa-Kommissionen mod Den Hellenske Republik
   (Sag C-600/12) (1)
   
   ((Traktatbrud - miljø - affaldshåndtering - direktiv 2008/98/EF, 1999/31/EF og 92/43/EØF - deponering af affald på øen Zakynthos - maritim nationalpark Zakynthos - Natura 2000-lokalitet - havskildpadder Caretta caretta - forlængelse af gyldigheden af miljøklausuler - manglende arealanvendelsesplan - drift af et deponeringsanlæg - uregelmæssigheder - deponeringsanlæg mættet - perkolatnedsivning - utilstrækkelig dækning og spredning af affald - udvidelse af deponeringsanlæg))
   2014/C 315/10
   Processprog: græsk
   
      Parter
   
   
      Sagsøger: Europa-Kommissionen (ved M. Patakia og D. Düsterhaus, som befuldmægtigede)
   
      Sagsøgt: Den Hellenske Republik (ved E. Skandalou, som befuldmægtiget)
   
      Konklusion
   
   
               1)
            
            
               Den Hellenske Republik har tilsidesat sine forpligtelser i henhold til artikel 13 og artikel 36, stk. 1, i Europa-Parlamentets og Rådets direktiv 2008/98/EF af 19. november 2008 om affald og om ophævelse af visse direktiver, samt artikel 8 og 9, artikel 11, stk. 1, litra a), artikel 12 og 14 i Rådets direktiv 1999/31/EF af 26. april 1999 om deponering af affald, idet den har opretholdt driften af et deponeringsanlæg på øen Zakynthos i Gryparaiika i Kalamakiregionen (Grækenland), hvor der er konstateret uregelmæssigheder, som er mættet, og som ikke overholder betingelserne og kravene i de EU-retlige bestemmelser på miljøområdet, og
               idet den har fornyet tilladelsen til det pågældende deponeringsanlæg uden at overholde proceduren omhandlet i artikel 6, stk. 3, i Rådets direktiv 92/43/EØF af 21. maj 1992 om bevaring af naturtyper samt vilde dyr og planter.
            
         
               2)
            
            
               Den Hellenske Republik betaler sagens omkostninger.
            
         
      (1)  EUT C 63 af 2.3.2013.